open-index/open-wikipedia-markdown huggingface dataset:
হামিদপুর ইউনিয়ন, লোহাগড়া

**হামিদপুর ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৮৭.২৮ কিমি২ (৩৩.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৭১৪ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণে খুলনার গাজীরহাট ইউনিয়ন পরিষদ ,পশ্চিমে নবগঙ্গা নদী ও পুরুলিয়া ইউনিয়ন পরিষদ উত্তরে কালিয়া পৌরসভা এবং পূর্বে বড়নাল ইলিয়াছাবাদ ইউনিয়ন পরিষদ অবস্থিত।

## গ্রামসমূহ
# বাবুপুর,
# দলুয়া
# পুকুরকুল
# মাধবপাশা
# মাধবপাশা পূর্ব
# বিষ্ণুপুর
# ভোমবাগ
# রামানন্দপুর
# মদনগাতী
# মচন্দপুর
# শিলিমপুর
# নারায়নপুর
# সাতরাখালী
# চালিতাতলা
# খালপাড়
# পশ্চিম পোমকাড়া

## তথ্যসূত্র

বিষয়শ্রেণী:কালিয়া উপজেলার ইউনিয়ন
নাফিসা জোসেফ

**নাফিসা জোসেফ** (২৮শে মার্চ ১৯৭৮ - ২৯শে জুলাই ২০০৪) একজন ভারতীয় মডেল এবং এমটিভির ভিডিও জকি ছিলেন। তিনি ফেমিনা মিস ইন্ডিয়া ইউনিভার্স ১৯৯৭-এর বিজয়ী এবং মায়ামি বিচে মিস ইউনিভার্স ১৯৯৭ প্রতিযোগিতার শীর্ষ ১০ প্রতিযোগীর মধ্যে একজন ছিলেন।

## প্রারম্ভিক জীবন
নাফিসা জোসেফে ১৯৭৮ সালের ২৮শে মার্চ তারিখে ভারতের নতুন দিল্লিতে জন্মগ্রহণ করেছিলেন এবং তিনি কর্ণাটকের বেঙ্গালুরুতে তাঁর শৈশব অতিবাহিত করেছিলেন। তিনি তাঁর বাবা নির্মল জোসেফের ঘরে জন্মগ্রহণকারী দুই কন্যার মধ্যে ছোট ছিলেন। তাঁর মা উষা জোসেফ একজন বাঙালি ছিলেন, যিনি ঠাকুরের বংশধর ছিলেন। নাফিসা বেঙ্গালুরুর বিশপ কটন গার্লস স্কুল এবং সেন্ট জোসেফ কলেজ হতে পড়াশোনা সম্পন্ন করেছিলেন। তাঁর পিতামহ একজন মুসলমান ছিলেন; তাই ধারণা করা হয় যে তিনি তার নামের প্রথম অংশ "নাফিসা" (যেটি সাধারণত একটি ইসলামী নাম) সেই সূত্রেই গ্রহণ করেছিলেন।

## পেশা
জোসেফ মাত্র ১২ বছর বয়সে মডেলিং শুরু করেছিলেন। উক্ত সময়ে তার প্রতিবেশীরা তাকে ওয়েয়ারহাউস বিজ্ঞাপনের মডেল হওয়ার সুযোগ করে দিয়েছিল। তিনি প্রসাদ বিদপার একজন মডেল হিসেবেও কাজ করেছিলেন। ১৯৯৭ সালে মিস ইন্ডিয়া প্রতিযোগিতায় জোসেফ সবচেয়ে কম বয়সী অংশগ্রহণকারী ছিলেন, যেটি তিনি জয়লাভ করেছিলেন। জোসেফ ১৯৯৭ সালের ১৬ই মে তারিখে ফ্লোরিডার মায়ামি বিচে অনুষ্ঠিত মিস ইউনিভার্স প্রতিযোগিতায় অংশ নিয়েছিলেন; তিনি উক্ত প্রতিযোগিতায় চূড়ান্ত ১০ প্রতিযোগীর মধ্যে একজন ছিলেন।

১৯৯৯ সালে,তিনি এমটিভি ইন্ডিয়ার ভিডিও জকির খোঁজ অনুষ্ঠানে একজন বিচারক ছিলেন এবং পরবর্তীতে তিনি একই চ্যানেলের ভিডিও জকি হিসেবেও কাজ করেছিলেন। এক সপ্তাহ পরে তাঁকে এমটিভিতে একটি অনুষ্ঠান উপস্থাপনা করার জন্য একটি অডিশনে ডাকা হয়েছিল। অতঃপর প্রায় পাঁচ বছর ধরে তিনি *এমটিভি হাউস ফুল* অনুষ্ঠানটির উপস্থাপনার দায়িত্ব পালন করেছিলেন। তিনি টেলিভিশন ধারাবাহিক*ক্যাটস-এ* অভিনয় করেছিলেন, যেটি সনি এন্টারটেইনমেন্ট টেলিভিশনে প্রচারিত ''চার্লি'স অ্যাঞ্জেলসের'' ভারতীয় সংস্করণ ছিল। ২০০৪ সালে, তিনি স্টার ওয়ার্ল্ডে প্রচারিত *স্টাইল* নামক একটি অনুষ্ঠানের উপস্থাপনা করেছিলেন। তিনি তাঁর বাগদত্ত গৌতম খানদুজার সহায়তায় *২'স কোম্পানি* নামে একটি টেলিভিশন অনুষ্ঠান চালু করেছিলেন। তিনি *গার্লজ* নামে একটি ম্যাগাজিনও সম্পাদনা করেছিলেন। সুভাষ ঘাইয়ের *তাল* চলচ্চিত্রে তাঁর একটি বিশেষ উপস্থিতি ছিল।

## অন্যান্য তথ্য
সনি এন্টারটেইনমেন্ট টেলিভিশনের একটি গল্প মূলক টেলিভিশন অনুষ্ঠানে নাফিসাকে মল্লিকা শেঠ নামক প্রধান বিরোধী চরিত্রে অভিনয় করার জন্য একটি চুক্তিতে আবদ্ধ করা হয়েছিল। এমনকি তিনি প্রথম পর্বের জন্য শুটিংও করেছিলেন, তবে পরবর্তীকালে টেলিভিশন অভিনেত্রী এবং উপস্থাপক রক্ষন্দা খান তাঁর স্থলাভিষিক্ত হন। এই সংবাদটি রক্ষন্দা খান নিজেই একটি সামাজিক যোগাযোগ মাধ্যমে জানিয়েছিলেন।

## আরও দেখুন
* ভারতে আত্মহত্যা 
* জিয়া খান

## তথ্যসূত্র

বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বেঙ্গালুরুর নারী মডেল
বিষয়শ্রেণী:ভারতীয় অভিনেত্রী যিনি আত্মহত্যা করেছেন
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:নারী মডেল যিনি আত্মহত্যা করেছেন
বিষয়শ্রেণী:বেঙ্গালুরুর অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০০৪-এ মৃত্যু
বিষয়শ্রেণী:১৯৭৮-এ জন্ম
বিষয়শ্রেণী:ভারতে ফাঁসিতে ঝুলে আত্মহত্যা
বিষয়শ্রেণী:২০০৪-এ আত্মহত্যা
বিষয়শ্রেণী:মিস ইউনিভার্স ১৯৯৭-এর প্রতিযোগী
পুরুলিয়া ইউনিয়ন

**পুরুলিয়া ইউনিয়ন** বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৭০.৩৯ কিমি২ (২৭.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫৯৩ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে চাঁচুড়ী ইউনিয়ন, দক্ষিণে পেড়োলী ইউনিয়ন, পূর্বে নবগঙ্গা নদী এবংপশ্চিমে চিত্রা নদী অবস্থিত।।

## গ্রামসমূহ
# ওয়াহেদপুর
# নারায়নপুর
# আব্দুল্লাহপুর
# জিন্নতপুর
# রামনগর
# নোয়াকান্দি
# পুটিয়াপাড়া
# রাজাপুর
# সুবিল
# রাঘবপুর
# পারভোম বাগ

## তথ্যসূত্র

বিষয়শ্রেণী:কালিয়া উপজেলার ইউনিয়ন
আসাম প্রদেশ

**আসাম প্রদেশ** ব্রিটিশ ভারতের একটি প্রদেশ ছিল, যা ১৯১২ সালে পূর্ববঙ্গ ও আসাম প্রদেশ বিভক্তির মাধ্যমে প্রতিষ্ঠিত হয়েছিল।
এর রাজধানী ছিল শিলংয়ে।

১৮৭৪ সালে 'উত্তর-পূর্ব সীমান্ত' অ-নিয়ন্ত্রণ প্রদেশ হিসাবে আসাম অঞ্চলটি প্রথম বঙ্গ থেকে পৃথক হয়েছিল। ১৯০৫ সালে এটি পূর্ব বঙ্গ ও আসামের নতুন প্রদেশ হিসেবে অন্তর্ভুক্ত হয়েছিল এবং ১৯১২ সালে এটি একটি প্রদেশ হিসাবে পুনঃপ্রতিষ্ঠিত হয়।

## ইতিহাস

১৮২৪ সালে আসাম প্রথম ইঙ্গো-বর্মী যুদ্ধের পরে ব্রিটিশ বাহিনী কর্তৃক দখল হয়েছিল এবং ২৪ ফেব্রুয়ারি ১৮২৬-এ বার্মা এটি ১৮২৬-এর ইয়াণ্ডাবু সন্ধির মাধ্যমে ব্রিটেনের হাতে তুলে দেয়।
১৮২৬ থেকে ১৮৩২ -সময়কালে মধ্যে আসামকে বেঙ্গল প্রেসিডেন্সির অধীনে বাংলার অংশ করা হয়েছিল।
১৮৩২ থেকে ১৮৩৮ সালের অক্টোবর অবধি আসাম করদ রাজ্যটি উচ্চ আসামে স্থানান্তর করা হয়েছিল এবং ব্রিটিশরা নিম্ন আসামে রাজত্ব করছিল। ১৮৩৩ সালে পুরন্দর সিংহকে উচ্চ আসামের রাজা হিসাবে শাসন করার অনুমতি দেওয়া হয়েছিল, কিন্তু সেই সংক্ষিপ্ত সময়কালে অসমকে ব্রিটিশরা বাংলার সাথে যুক্ত করে দেয়। ১৮৭৩ সালে ব্রিটিশ রাজনৈতিক নিয়ন্ত্রণ পশ্চিম নাগা সম্প্রদায়ের উপর চাপিয়ে দেয়া হয়েছিল। ১৮৭৪ সালের ৬ ফেব্রুয়ারি সিলেট সহ আসামকে বঙ্গ থেকে পৃথক করে আসামের প্রধান-কমিশনারশিপ গঠন করা হয়, যা 'উত্তর-পূর্ব সীমান্ত' নামেও পরিচিত। ১৮৭৪ সালের সেপ্টেম্বরে শিলংকে আসাম প্রদেশের রাজধানী হিসাবে নির্বাচন করা হয়েছিল। ১৮৯৭ সালে লুশাই পাহাড়কে আসামে অন্তর্ভুক্ত করা হয়েছিল।

নতুন কমিশনারশিপে, খাসি-জৈন্তিয়া পাহাড়, গারো পাহাড়, নাগা পাহাড়, গোয়ালপাড়া এবং সিলেট-কাছার সহ প্রায় ৫৪,১০০ বর্গ মাইল নিয়ে আসামের পাঁচটি জেলা অন্তর্ভুক্ত ছিল- (কামরূপ, নগাঁও, দরং, শিবসাগর এবং লখিমপুর)। কোচবিহার আসামের একটি ঐতিহাসিক অংশ ছিল, যা বাদ পড়ে।

## তথ্যসূত্র

## আরো দেখুন
* বেঙ্গল প্রেসিডেন্সি
* ঔপনিবেশিক আসাম
* উত্তর-পূর্ব সীমান্ত রেল
* বঙ্গভঙ্গ

বিষয়শ্রেণী:ব্রিটিশ ভারতের প্রদেশ
বিষয়শ্রেণী:আসামের ইতিহাস
বিষয়শ্রেণী:বেঙ্গল প্রেসিডেন্সি
বিষয়শ্রেণী:১৯১২-এ ব্রিটিশ ভারতে প্রতিষ্ঠিত
বিষয়শ্রেণী:মণিপুরের ইতিহাস
বিষয়শ্রেণী:নাগাল্যান্ডের ইতিহাস
জয়নগর ইউনিয়ন, কালিয়া

**জয়নগর ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি (৩১.৬৩ বর্গ কি:মি:) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,০৯২ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণ কোনে অবস্থিত উত্তরে মধুমতি নদী, পূর্ব মধুমতী নদী ও বাঐসোনা ইউনিয়ন এবং দক্ষিণে সালামাবাদ ইউনিয়ন এবং কলাবাড়ীয়া ইউনিয়ন ও পশ্চিমে খাশিয়াল ইউনিয়ন অবস্থিত ।

## গ্রামসমূহ
# গাছবাড়ীয়া
# রামপুরা
# নয়নপুর
# নড়াগাতী
#জয়নগর
#ডুমরিয়া
# দুলালগাতী
# কামসিয়া
#তেবাড়িয়া
# দেবদুন
# পদুমা
#ভাউড়িরচর
# ঘড়িভাঙ্গা
#পানিপাড়া
#চর শুকতাইল
#কেশবপুর
#চর ঘেনাশুর

## তথ্যসূত্র

বিষয়শ্রেণী:কালিয়া উপজেলার ইউনিয়ন
কলাবাড়ীয়া ইউনিয়ন

**কলাবাড়ীয়া ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৬৪.৩৩ কিমি২ (২৪.৮৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭৪৭ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে সালামাবাদ ইউনিয়ন,দক্ষিণে খুলনা জেলার তেরখাদা উপজেলার তেরখাদা ইউনিয়ন, পূর্বে বাঐশোনা ইউনিয়ন এবং পশ্চিমে বড়নাল ইলিয়াসাবাদ ইউনিয়ন অবস্থিত।

## গ্রামসমূহ
# কলাবাড়ীয়া পূর্বপার
# কলাবাড়ীয়া পশ্চিমপার
# শ্রীনগর
# শিবপুর
# মুলখানা
# খলিসাখালী
# বিলাফর
# দক্ষিণ বিলাফর
# কালিনগর
# লক্ষীপুর
# চালনা
# হরিষপুর
# কাশিপুর
# কান্দুরী
# খামার
# ঘনেরশ্যামপুর
# শ্যামনগর
# বেলেডাঙ্গা
# লোহারগাতী
# আইচ পাড়া
# পারখালী
# পদ্মবিলা
# নিধিপুর
# গৌরিপুর
# ঘোড়াখালী

## তথ্যসূত্র

বিষয়শ্রেণী:কালিয়া উপজেলার ইউনিয়ন
বাঐসোনা ইউনিয়ন

**বাঐসোনা ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৪১৪ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে জয়নগর ইউনিয়ন,দক্ষিণে চুনখোলা ইউনিয়ন, পূর্বে পওহরডাঙ্গা ইউনিয়ন ও গোপলগঞ্জ জেলা এবং পশ্চিমে কলাবাড়ীয়া ইউনিয়ন অবস্থিত।

## গ্রামসমূহ
# বাঐসোনা (উত্তর পাড়া)
# ফুলবদিনা
# বাঐসোনা দক্ষিণ পাড়া
# খলিসাখালী
# পার বাঐসোনা
# কানাইপুর
# ডুটকুরা
# সরিপপুর
# যোগানিয়া
# আজিজপুর (জলাডাঙ্গা )
# চর যোগানিয়া
# দক্ষিণ যোগানিয়া
# নলামারা
# মধুপুর
# খাল যোগানিয়া
# চর ডুমারিয়া
# দক্ষিণ ডুমারিয়া
# উত্তর ডুমারিয়া
# রামনগর

## তথ্যসূত্র

বিষয়শ্রেণী:কালিয়া উপজেলার ইউনিয়ন
পহরডাঙ্গা ইউনিয়ন

**পহরডাঙ্গা ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৪৯.০৫ কিমি২ (১৮.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৬৫৩ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটিরউত্তরে- মধুমতি নদী, দক্ষিণে- বাগেরহাট জেলা,  পূর্বে- গোপালগঞ্জ জেলা, পশ্চিমে- বাঐসোনা ইউনিয়ন অবস্থিত।

## গ্রামসমূহ
# পাখীমারা
# ডর-বল্লাহাটি
# কচুয়াডাঙ্গা
# সরসপুর
# পহরডাঙ্গা
# বাগুডাঙ্গা
# মূলশ্রী
# চাপাইল
# চর-মধুপুর
# চর-সিংগাতী

## তথ্যসূত্র

বিষয়শ্রেণী:কালিয়া উপজেলার ইউনিয়ন
পেড়লী ইউনিয়ন

**পীরওয়ালী বা পেড়লী ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৬.৬৭ কিমি২ (২১.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,১১২ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে নড়াইল সদর ইউনিয়ন, দক্ষিণে হামিদপুর ইউনিয়ন, পূর্বে পুরুলিয়া ইউনিয়ন এবং পশ্চিমে অভয়নগর উপজেলা অবস্থিত।

## তথ্যসূত্র

বিষয়শ্রেণী:কালিয়া উপজেলার ইউনিয়ন
যুক্ত মুখি

**যুক্ত মুখি** হলেন একজন ভারতীয় অভিনেত্রী, মডেল। মিস ওয়ার্ল্ড ১৯৯৯-এর মুকুট তাঁর মাথায় উঠেছিল। তিনি মিস ওয়ার্ল্ড খেতাব অর্জনকারী চতুর্থ ভারতীয় নারী। এই প্রতিযোগিতার সময় তিনি মিস ওয়ার্ল্ড - এশিয়া এবং ওশেনিয়া খেতাবেও ভূষিত হয়েছিলেন।

## প্রারম্ভিক জীবন
যুক্ত মুখি ভি. জি. ভাজে কলেজ হতে প্রাণিবিদ্যা বিষয়ে পড়াশোনা করেছেন। অতঃপর তিনি কম্পিউটার বিজ্ঞানে ডিপ্লোমা করেছেন এবং পরবর্তী তিন বছর ধরে হিন্দুস্তানী শাস্ত্রীয় সংগীত অধ্যয়ন করেছেন।

## সমারোহ

### ফেমিনা মিস ইন্ডিয়া
মাত্র উনিশ বছর বয়সে, মুখি ফেমিনা মিস ইন্ডিয়া ১৯৯৯ প্রতিযোগিতায় অংশ নেওয়ার সিদ্ধান্ত গ্রহণ করেছিলেন, যেখানে পরবর্তীতে তাঁকে প্রতিযোগী হিসাবে তালিকাভুক্ত করা হয়েছিল। ফাইনালে, তাঁকে মিস ইন্ডিয়া ওয়ার্ল্ড (প্রথম রানার-আপ) হিসাবে পূর্ববর্তী শিরোনামধারক অ্যানি থমাসমুকুট পড়িয়েছিলেন। এর ফলস্বরূপ তিনি মিস ওয়ার্ল্ড ১৯৯৯ প্রতিযোগিতায় ভারতের প্রতিনিধিত্ব করার অধিকার অর্জন করেছিলেন।

### মিস ওয়ার্ল্ড
মিস ওয়ার্ল্ড প্রতিযোগিতার ৪৯তম আসরটি লন্ডনের অলিম্পিয়াতে ১৯৯৯ সালের ৪ঠা ডিসেম্বর তারিখে অনুষ্ঠিত হয়েছিল এবং সেখানে বিশ্বের প্রায় ৯৩জন প্রতিনিধি এই প্রতিযোগিতায় অংশ নিয়েছিলেন। এই প্রতিযোগিতার শেষে, ইসরায়েলের পূর্ববর্তী বিজয়ী লিনোর আবারগিল তাঁকে মুকুটটি পরিয়ে দিয়েছিলেন। মিস ওয়ার্ল্ড প্রতিযোগিতার সময় তিনি এশিয়া ও ওশেনিয়ার কুইন অফ বিউটি পুরস্কারও অর্জন করেছিলেন। ১৯৬৬ সালে রিতা ফারিয়া, ১৯৯৪ সালে ঐশ্বর্যা রাই এবং ১৯৯৭ সালে ডায়না হেইডেনের পর তিনি মিস ওয়ার্ল্ড বিজয়ী চতুর্থ ভারতীয় নারী। অতঃপর ২০১১ সালে, একটি তামিল চলচ্চিত্রে অভিনয়ের মাধ্যমে তিনি অভিনয় জগতে পদার্পণ করেন।

## ব্যক্তিগত জীবন
২০০৮ সালের ৭ই সেপ্টেম্বর তারিখে, মুম্বইয়ের গ্র্যান্ড মারাঠাতে আয়োজিত একটি অনুষ্ঠানে নিউ ইয়র্কভিত্তিক ব্যবসায়ী এবং অর্থনৈতিক পরামর্শক প্রিন্স টুলির সাথে বাগদান করেছিলেন মুখি। ২০০৮ সালের ২রা নভেম্বর তারিখে নাগপুরের একটি গুরুদ্বারে এক ঐতিহ্যবাহী শিখ অনুষ্ঠানে বিবাহ অনুষ্ঠানের আয়োজন করা হয়েছিল এবং তারপরে একটি সংবর্ধনা অনুষ্ঠান করা হয়েছিল। তাঁদের একটি ছেলে রয়েছে।

২০১৩ সালের জুলাই মাসে, মুখি তাঁর স্বামীর বিরুদ্ধে ঘরোয়া সহিংসতার একটি অভিযোগ দায়ের করেছিলেন এবং ভারতীয় দণ্ডবিধির ধারা ৪৯৮এ (নিষ্ঠুরতা ও হয়রানি) এবং ৩৭৭ (অপ্রাকৃতিক যৌনতা)-এর অধীনে প্রথম তথ্য প্রতিবেদন (এফআইআর) নথিভুক্ত করেছিলেন। ২০১৪ সালের জুন মাসে, এই দম্পতি তাঁদের উভয়ের সম্মতিতে বৈবাহিক জীবনের ইতি টানেন।

## রাজনীতি
২০০৪ সালে, মুখি রাজনৈতিক দল ভারতীয় জনতা পার্টিতে (বিজেপি) যোগদান করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:মিস ওয়ার্ল্ড বিজয়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:বেঙ্গালুরুর নারী মডেল
বিষয়শ্রেণী:ভারতের সুন্দরী প্রতিযোগিতার প্রতিযোগী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:উদ্ধৃতি শৈলীতে হিন্দি ভাষার উৎস (hi)
বিষয়শ্রেণী:১৯৭০-এর দশকে জন্ম
বিষয়শ্রেণী:সিন্ধি ব্যক্তি
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
বিষয়শ্রেণী:বৈবাহিক ধর্ষণ
বিষয়শ্রেণী:মিস ওয়ার্ল্ড ১৯৯৯-এর প্রতিনিধি
বিষয়শ্রেণী:সিন্ধি অভিনেত্রী
বিষয়শ্রেণী:মহারাষ্ট্রের অভিনেত্রী
বিষয়শ্রেণী:মহারাষ্ট্রের নারী মডেল
বিষয়শ্রেণী:সিন্ধি বংশোদ্ভূত ভারতীয় ব্যক্তি
চাঁচুড়ী ইউনিয়ন

**চাঁচুড়ী ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৮.৫৯ কিমি২ (২২.৬২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,২৮৫ জন।
দেশের দ্বিতীয় বৃহত্তম বিল এর অবস্থান এই ইউনিয়নে, নাম চাঁচুড়ী বিল। দেশি কই, শিং, মাগুর, পুটি, টেংরা, খলিসা, টাকি, শৈল, গজার সহ নানান মাছের যোগান এই বিল থেকে পাওয়া যায়।     

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে চাঁচুড়ী বিল, দক্ষিণে পুরুলিয়া ইউনিয়ন, পূর্বে বাবরা হাচলা ইউনিয়ন এবং পশ্চিমে সিংগাশোলপুর ইউনিয়ন অবস্থিত।

## গ্রামসমূহ
# চাপুলিয়া
# লাঙ্গুলিয়া
# চাঁচুড়ী
# ডহর চাঁচুড়ী
# কৃষ্ণপুর
# কদমতলা
# আটলিয়া
# কালডাঙ্গা
# বনগ্রাম
# মোল্যাডাঙ্গা
# সাতঘরিয়া
# আটঘরিয়া
# বিষ্ণুপুর
# আরাজী বাসগ্রাম
# আরাজী কলিমন
# কলিমন
# সুমেরুখোলা
# হাড়িয়ারঘোপ
# আমবাড়ী
# দাদনতলা

## তথ্যসূত্র

বিষয়শ্রেণী:কালিয়া উপজেলার ইউনিয়ন
সালামাবাদ ইউনিয়ন

**সালামাবাদ ইউনিয়ন** বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৯.২৩ কিমি২ (২২.৮৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৪৬৮ জন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণে  খুলনা-বড়দিয়া সড়ক, উত্তরে নবগঙ্গা নদী, দক্ষিণে কলাবাড়ীয়া ও বড়নাল ইলিয়াছাবাদ ইউনিয়ন, পূর্বে বাঐসোনা ইউনিয়ন,  এবং কালিয়া পৌরসভা অবস্থিত।

## গ্রামসমূহ
# বাহিরডাঙ্গা
# দাশনাওরা
# বিলব্যাওচ
# হাড়ীডাঙ্গা
# দেবীপুর
# বাকা
# বলাডাঙ্গা
# জোকা
# বৈদ্যবাটি
# ভাউড়িরচর
# ধুসাহাটী
# জোকারচর
# জয়পুর
# নলডাঙ্গা
# মুনসিনগর
# রায়পুর
# হরিশপুর

## তথ্যসূত্র

বিষয়শ্রেণী:কালিয়া উপজেলার ইউনিয়ন
মিমি মন্ডল

**মনিদীপা "মিমি" মন্ডল** হলেন একজন নিউইয়র্কভিত্তিক ভারতীয় কল্প কথাসাহিত্যিক। তিনি বিজ্ঞান কল্পকাহিনীসহ বেশ কয়েকটি প্রকারে লিখে থাকেন। মন্ডল *লুমিনসেন্ট থ্রেডস: কানেকশন্স টু অক্টাভিয়া. বাটলার* নামক প্রবন্ধের একজন সহ-সম্পাদক ছিলেন; যা ২০১৮ সালে লোকাস পুরস্কার লাভ করেছিল। এছাড়াও এটি ২০১৮ সালে হুগো পুরস্কার এবং উইলিয়াম অ্যাথেলিং জুনিয়র পুরস্কারের জন্য মনোনীত হয়েছিল। মন্ডল ভারত থেকে হুগো পুরস্কারের জন্য মনোনীত প্রথম লেখিকা ছিলেন।

মন্ডল ২০১২ থেকে ২০১৩ সালের মধ্যে পেঙ্গুইন ইন্ডিয়াতে সম্পাদক হিসাবে কাজ করেছিলেন এবং ২০১৭ থেকে ২০১৮ পর্যন্ত *আনক্যানি ম্যাগাজিনের* কবিতা ও পুনর্মুদ্রণ বিভাগে সম্পাদক হিসাবে কাজ করেছেন। তাঁর কাজ *টর ডট কম*, *আনক্যানি ম্যাগাজিন*, *ফায়ারসাইড ম্যাগাজিন*, *দ্য বুক স্মাগলারস*, *ডেইলি সায়েন্স ফিকশন*, *কিন্ডল ম্যাগাজিন*, *মিউজিক* *ইন্ডিয়া*, *পডক্যাসল* এবং *স্ক্রোলের* মতো পত্রিকায় স্থান পেয়েছে। মন্ডল দক্ষিণ এশীয়ার অন্যতম কল্প কথাসাহিত্যিকদের মধ্যে একজন, যিনি ইতিহাস এবং প্রকাশনা পাণ্ডিত্যের প্রতি বিশেষ আগ্রহী ছিলেন এবং ২০১৮ সালে *টর ডট কমের* জন্য দক্ষিণ এশীয় অনুমানমূলক কথাসাহিত্যের একটি দুই খণ্ডের ইতিহাস লিখেছিলেন।

## জীবনী
মন্ডল ভারতের কলকাতায় জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তাঁর বাবা পশ্চিমবঙ্গ সিভিল সার্ভিসের (ডব্লিউবিসিএস) অফিসার ছিলেন এবং তাঁর মা ভারতীয় স্টেট ব্যাংকের একজন কর্মচারী ছিলেন। এক গোলটেবিল সাক্ষাৎকারে তিনি বলেন, "আমার জন্মের সময় আমাকে অন্য সাধারণ বাঙ্গালী বাচ্চাদের মতো "মিমি" ডাকনামটি দেওয়া হয়েছিল"। ২০১৫ সাল থেকে তিনি প্রাথমিকভাবে "মনিদীপা মন্ডল" হিসেবে না লিখে "মিমি মণ্ডল" হিসাবে তাঁর লেখা প্রকাশ করতে শুরু করেছিলেন।

মন্ডল একটি অনলাইন প্রবন্ধে লিখেছেন যে তাঁর প্রথম শেখা দুটি ভাষা ছিল বাংলা এবং ইংরেজি। পরবর্তীকালে তিনি হিন্দি, প্রাচীন ইংরেজি এবং অল্প পরিমানে অন্যান্য কয়েকটি ভাষা শিখেছিলেন।

## শিক্ষা
মন্ডল নব নলান্দা উচ্চ বিদ্যালয়, কলকাতা আন্তর্জাতিক বিদ্যালয় এবং যাদবপুর বিশ্ববিদ্যালয়ে পড়াশোনা করেছেন। ২০১০ সালে ইংরেজি বিভাগে বিএ এবং ২০১২ সালে একই বিভাগে এমএ সম্পন্ন করেছেন। তিনি প্রকাশনা বিষয়ে ২০১৩ সালে কমনওয়েলথ শেয়ার্ড স্কলারশিপ পেয়েছিলেন। এছাড়া তিনি স্কটল্যান্ডের স্টার্লিং বিশ্ববিদ্যালয়েও পড়াশোনা করেছেন, যেখান থেকে তিনি ২০১৫ সালে প্রকাশনা বিষয়ে মাস্টার অব লেটারস (এমলিট) ডিগ্রি পেয়েছিলেন।

২০১৫ সালে মন্ডল মার্কিন যুক্তরাষ্ট্রের সিয়াটলে ক্লারিয়ন ওয়েস্ট রাইটার্স ওয়ার্কশপে অংশ নিয়েছিলেন, যেখানে তিনি অক্টাভিয়া ই বাটলার মেমোরিয়াল স্কলার ছিলেন। ২০১৭ সালে, তিনি রুটজার্স বিশ্ববিদ্যালয় থেকে সৃজনমূলক লেখায় তাঁর এমএফএ শেষ করেছেন।

## গ্রন্থপঞ্জী

### সংহিতা

* *লুমিনেসেন্ট থ্রেডস: কানেকশন্স টু অক্টাভিয়া ই বাটলার* (আলেকজান্দ্রা পিয়ার্সের সাথে, ২০১৭)

## তথ্যসূত্র

## বহিঃসংযোগ

* 

বিষয়শ্রেণী:ভারতীয় লেখিকা
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:স্টার্লিং বিশ্ববিদ্যালয়ের শিক্ষার্থী
বিষয়শ্রেণী:কলকাতার লেখক
বিষয়শ্রেণী:২১শ শতাব্দীর ভারতীয় লেখিকা
পাঁচগ্রাম ইউনিয়ন

**পাঁচগ্রাম ইউনিয়ন** বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৮,৩১৫ জন।

## ইতিহাস
পাঁচগ্রাম ইউনিয়ন ১১ নং পেড়লী ইউনিয়নের অন্তর্ভুক্ত ছিল। ২০১২ সালে চিত্রা নদীর পূর্ব পাড়ের জনগণ নতুন ইউনিয়ন গঠনের জন্য প্রস্তাব করে। ৭ মার্চ ২০১২ সালে প্রসাশক ১১নং পেড়লী ইউনিয়নের অংশ বিশেষ নিয়ে ১৪ নং পাঁচগ্রাম ইউনিয়ন গঠন করার কথা ঘোষণা করেন। পরে ২০১২ সালের ৫ এপ্রিল বাংলাদেশ গেজেট কর্তৃক তা প্রকাশিত হয়।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে পুরুলিয়া ইউনিয়ন, দক্ষিণ পশ্চিমে চিত্রা নদী বেষ্টিত ওপারে পেড়লী ইউনিয়ন, পূর্ব দক্ষিণে  নবগঙ্গা নদী অবস্থিত।

## প্রশাসনিক অঞ্চল
এই ইউনিয়ন নিন্মলিখিত গ্রাম নিয়ে গঠিত:
# যাদবপুর
# মহিশখোলা
# পাটেশ্বরী
# সাতবাড়ীয়া
# পেড়লীস্থান

## তথ্যসূত্র

বিষয়শ্রেণী:কালিয়া উপজেলার ইউনিয়ন
মিশরীয় চীনামাটি

থাম্ব|মিশরীয় চীনামাটির উদাহরণ
প্রাচীন মিশরীয় মৃৎশিল্পের বিশেষজ্ঞরা নীল নদের মাটির তৈরি সিরামিক এবং মারল ক্লে দিয়ে তৈরি রাসায়নিকগুলির মধ্যে রাসায়নিক ও খনিজ সংক্রান্ত কাঠামো এবং সিরামিক বৈশিষ্ট্যের উপর ভিত্তি করে একটি মৌলিক পার্থক্য আঁকেন। নীল নীল মাটি ইথিওপীয় পর্বতমালাগুলিতে ক্ষয়িষ্ণু উপাদানের ফল, যা নীলনদ দ্বারা মিশরে স্থানান্তরিত হয়েছিল। এই মৃত্তিকা জলের স্রোতে প্রয়াত প্লাইস্টোসিনের পর থেকে মিশরের নীল নদীর তীরে জমা হয়েছে। মারল কাদামাটি হলুদ-সাদা পাথর যা চুনাপাথরের জমাতে ঘটে। প্লাইস্টোসিনে এই আমানত তৈরি হয়েছিল, যখন নীলনদ এবং এর উপনদীগুলির আদিম জলের মিশরে পলি আনা হয়েছিল এবং তখন মরুভূমির কিনারায় জমা হয়েছিল।

প্রাচীন মিশরীয় মৃৎশিল্প তৈরির প্রকৃতি এবং সংস্থার বিষয়ে আমাদের বোঝার সমাধির চিত্রগুলি, মডেলগুলি এবং মৃৎশিল্প কর্মশালার প্রত্নতাত্ত্বিক অবশেষের উপর ভিত্তি করে। মিশরীয় সিরামিকগুলির বিকাশের একটি বৈশিষ্ট্য হ'ল যে সময়ের সাথে সাথে উৎপাদনের নতুন পদ্ধতিগুলি পুরানো পদ্ধতিগুলি পুরোপুরি প্রতিস্থাপন করে না, বরং এর পরিবর্তে পুস্তিকাটি প্রসারিত করে, ফলস্বরূপ, বস্তুর প্রতিটি গ্রুপের নিজস্ব উৎপাদন কৌশল ছিল। মিশরীয় কুমোর বিভিন্ন ধরনের সাজসজ্জা কৌশল এবং মোটিফ ব্যবহার করেছেন, যার বেশিরভাগই নির্দিষ্ট সময়ের সাথে জড়িত, যেমন অস্বাভাবিক আকার তৈরি, চেরাগুলি দিয়ে সাজসজ্জা, বিভিন্ন ফায়ারিং প্রক্রিয়া এবং চিত্রকর্মের কৌশল।

## তথ্যসূত্র

বিষয়শ্রেণী:মিশরের প্রত্নতত্ত্ব
বিষয়শ্রেণী:প্রাচীন মিশর
বিষয়শ্রেণী:মৃৎশিল্প
বিষয়শ্রেণী:কাচের ইতিহাস
বিষয়শ্রেণী:মিশরীয় উদ্ভাবন
বিষয়শ্রেণী:কাচের উপাদান
শাকিব খান গৃহীত পুরস্কার ও মনোনয়নের তালিকা

**[[শাকিব খান]]** হচ্ছেন একজন বাংলাদেশী চলচ্চিত্র অভিনেতা, প্রযোজক, গায়ক ও গণমাধ্যম ব্যক্তিত্ব। তিনি তার কর্মজীবনে একাধিক পুরস্কার অর্জন করেছেন, যার মধ্যে রয়েছে চারটি জাতীয় চলচ্চিত্র পুরস্কার, আটটি মেরিল-প্রথম আলো পুরস্কার, চারটি বাচসাস চলচ্চিত্র পুুুুরস্কার ও ছয়টি ইউরো সিজেএফবি পারফরমেন্স অ্যাওয়ার্ড। তিনি ২০১০ সালের *[[ভালোবাসলেই ঘর বাঁধা যায় না|ভালবাসলেই ঘর বাঁধা যায় না]]*, ২০১২ সালের *[[খোদার পরে মা]],* ২০১৫ সালের *[[আরো ভালোবাসবো তোমায়]]* এবং ২০১৭ সালের ''সত্তা''  চলচ্চিত্রের জন্য চারবার শ্রেষ্ঠ চলচ্চিত্র অভিনেতা বিভাগে জাতীয় চলচ্চিত্র পুরস্কার লাভ করেন।

ঢালিউডের 'নায়কোত্তম খ্যাতি' অর্জন করেন।

## জাতীয় চলচ্চিত্র পুরস্কার

## বাচসাস চলচ্চিত্র পুরস্কার

২০২২ বিশেষ সম্মাননা

## মেরিল-প্রথম আলো পুরস্কার

## লাক্স-চ্যানেল আই পারফরমেন্স অ্যাওয়ার্ড

## ইউরো-সিজেএফবি পারফরমেন্স অ্যাওয়ার্ড

## টেলি সিনে অ্যাওয়ার্ডস

২০১৯                                  পাসওয়ার্ড  বিজয়ী

২০২০                                      বীর        বিজয়ী

## ট্র্যাব অ্যাওয়ার্ড

## ভারত-বাংলাদেশ ফিল্ম অ্যাওয়ার্ডস

## সেফকিপার চ্যানেল আই ডিজিটাল মিডিয়া অ্যাওয়ার্ড

## অন্যান্য পুরস্কার
;ওয়ালটন বৈশাখী স্টার অ্যাওয়ার্ড
* **বিজয়ী**: শ্রেষ্ঠ অভিনেতা পুরস্কার - ২০১১

;বিসিআরএ পুরস্কার
* **বিজয়ী**: শ্রেষ্ঠ অভিনেতা পুরস্কার - ২০০৮
* **বিজয়ী**: শ্রেষ্ঠ অভিনেতা পুরস্কার - ২০০৯

;ঢালিউড ফিল্ম এন্ড মিউজিক অ্যাওয়ার্ডস
* **বিজয়ী**:শ্রেষ্ঠ অভিনেতা পুরস্কার - ২০০৯
* **বিজয়ী**:শ্রেষ্ঠ অভিনেতা পুরস্কার - ২০২১
* বিজয়ী:শ্রেষ্ঠ অভিনেতা পুরস্কার - ২০২২

;বিনোদন বিচিত্রা পুরস্কার
* **বিজয়ী**: শ্রেষ্ঠ অভিনেতা পুরস্কার - ২০১০

;বাংলাদেশ ফিল্ম ক্লাব পুরস্কার
* **বিজয়ী**: শ্রেষ্ঠ অভিনেতা পুুুুরস্কার - ২০১২
* **বিজয়ী**: শ্রেষ্ঠ অভিনেতা ও সেরা জুটির পুরস্কার - ২০১৭

;এটিএন বাংলা পারফরমেন্স পুরস্কার
* **বিজয়ী**: শ্রেষ্ঠ অভিনেতা পুরস্কার - ২০১৭
;ঐক্য চ্যানেল আই মিউজিক অ্যাওয়ার্ডস
* **বিজয়ী**:শ্রেষ্ঠ অভিনেতা পুরস্কার - ২০২১

## টীকা

## তথ্যসূত্র

## বহিঃসংযোগ
* 

বিষয়শ্রেণী:অভিনেতা অনুযায়ী পুরস্কারের তালিকা
বিষয়শ্রেণী:অভিনয়শিল্পী অনুযায়ী পুরস্কারের তালিকা
বিষয়শ্রেণী:শাকিব খান
কার্ল মুম্বা

**কার্ল মুম্বা** (জন্ম মে ১৯৯৫ ) একজন জিম্বাবুয়ের ক্রিকেটার যিনি মিড ওয়েস্ট রাইনোসের হয়ে খেলেন । অক্টোবর ২০১৬ সালে তিনি জিম্বাবুয়ে ক্রিকেট দলের হয়ে টেস্ট ক্রিকেটে আত্মপ্রকাশ করেছিলেন। 

## ঘরোয়া পেশাজীবন
ডিসেম্বর ২০১৮ সালে,২০১৮-১৯ লোগান কাপের উদ্বোধনী রাউন্ডের সময়, মুম্বা মাউন্টেনিয়ারদের বিপক্ষে দ্বিতীয় ইনিংসে সাত রানে ছয় উইকেট নিয়েছিলেন। জিম্বাবুয়ের প্রথম-শ্রেণীর ক্রিকেট ম্যাচে ছয় উইকেট নেওয়ার এই বোলারের সেরা ফিগার ছিল। 

তিনি ১৩ মার্চ, ২০১৮-এ স্ট্যান্ডবিক ব্যাংক ২০ সিরিজে মিড ওয়েস্ট রাইনোসের হয়ে টি-টোয়েন্টিতে নিজেকে আত্মপ্রকাশ করেছিলেন। 

## আন্তর্জাতিক ক্যারিয়ার
অক্টোবর ২০১৬ সালে শ্রীলঙ্কার বিপক্ষে সিরিজের জন্য তাকে জিম্বাবুয়ের টেস্ট দলে অন্তর্ভুক্ত করা হয়েছিল।  তিনি ২৯ অক্টোবর ২০১৬ তারিখে শ্রীলঙ্কার বিপক্ষে জিম্বাবুয়ের হয়ে টেস্ট অভিষেক হয় এবং তিনি টেস্টে জিম্বাবুয়ের প্রতিনিধিত্বকারী শততম খেলোয়াড় হয়েছিলেন।  পরের মাসে তাকে শ্রীলঙ্কা এবং ওয়েস্ট ইন্ডিজের বিপক্ষে ত্রিদেশীয় সিরিজের জন্য জিম্বাবুয়ের ওয়ানডে আন্তর্জাতিক (ওয়ানডে) দলে অন্তর্ভুক্ত করা হয়েছিল।  শ্রীলঙ্কার বিপক্ষে ত্রিদেশীয় সিরিজের প্রথম ম্যাচে ওডিআই অভিষেক ঘটে তার। 

ফেব্রুয়ারি ২০১৭ সালে, জিম্বাবুয়ে ক্রিকেট তাকে বছরের পরের ইংল্যান্ড সফরে যাওয়ার জন্য একাডেমি স্কোয়াডে নামকরণ করেছিল।  ২০২০ সালের ফেব্রুয়ারিতে বাংলাদেশের বিপক্ষে সিরিজের জন্য তাকে জিম্বাবুয়ের টি - টোয়েন্টি আন্তর্জাতিক   দলে জায়গা দেওয়া হয়েছিল।  তিনি জিম্বাবুয়ে জন্য  বাংলাদেশের বিরুদ্ধে  ৯ মার্চ ২০২০ সালে খেলেন।

## তথ্যসূত্র

## বহিঃসংযোগ

* 

বিষয়শ্রেণী:মিড ওয়েস্ট রাইনোসের ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:অপর্যালোচিত অনুবাদসহ পাতা
গুরমেহর কৌর

**গুরমেহর কৌর** হলেন একজন ভারতীয় সক্রিয় ছাত্রকর্মী এবং লেখক। ২০১৯ সালে, তিনি অক্সফোর্ড ইউনিভার্সিটির সোমারভিলে কলেজ থেকে স্নাতকোত্তর সম্পন্ন করেছেন। কৌর যুক্তরাজ্যভিত্তিক একটি দাতব্য সংস্থা, পোস্টকার্ডস ফর পিসের (যা সকল প্রকার বৈষম্য দূরীকরণে সহায়তা করে) রাষ্ট্রদূত।

২০১৭ সালের ফেব্রুয়ারি মাসে রামজাস কলেজে সংগঠিত অল ইন্ডিয়া স্টুডেন্টস ফেডারেশন (এআইএসএফ) এবং অখিল ভারতীয় বিদ্যার্থী পরিষদ এর (এবিভিপি) মধ্যে সংঘর্ষের পরে জেএনইউর শিক্ষার্থী উমর খালিদ এবং শেহলা রশিদ শোরা একটি ক্যাম্পাস সেমিনারের আলোচনায় আমন্ত্রিত হয়ে আসেন; গুরমেহর "সেভ ডিইউ (দিল্লি ইউনিভার্সিটি) ক্যাম্পেন" নামক উক্ত আলোচনার অংশ ছিলেন। এর আগে, তিনি প্রকাশিত একটি ভিডিওর কারণেও খবরে ছিলেন।

২০১৭ সালের অক্টোবর মাসে, টাইম ম্যাগাজিন কৌর সম্পর্কে তাদের মতামত জানাতে "মুক্ত ভাষা যোদ্ধা" শব্দটি ব্যবহার করেছিল এবং ২০১৭ সালে প্রকাশিত "শীর্ষ ১০ পরবর্তী প্রজন্মের নেতা" তালিকায় তাঁকে অন্তর্ভুক্ত করেছে। তিনি একটি স্মৃতিচারণ পুস্তক লিখেছেন, যেটি জানুয়ারি মাসে পেঙ্গুইন র‍্যান্ডম হাউস দ্বারা*[[স্মল অ্যাক্টস অফ ফ্রিডম]]* নামে প্রকাশিত হয়েছিল। তিনি ২০১৮ সালের জানুয়ারি মাসে, নতুন দিল্লিতে অনুষ্ঠিত হার্ভার্ড ইউএস ইন্ডিয়া ইনিশিয়েটিভের বক্তাও ছিলেন।

## প্রারম্ভিক জীবন
গুরমেহার কৌর জলন্ধরে রাজবিন্দর কৌর এবং ক্যাপ্টেন মনদীপ সিংয়ের ঘরে জন্মগ্রহণ করেছিলেন। তিনি লুধিয়ানার হার্ভেস্ট ইন্টারন্যাশনাল স্কুলে পড়াশোনা শেষ করেছেন। তার বাবা মনদীপ সিং ১৯৯৯ সালের আগস্ট মাসে জম্মু ও কাশ্মীরে সন্ত্রাসীদের দ্বারা রাত সোয়া একটায় রাষ্ট্রীয় রাইফেল শিবিরে আক্রমণে নিহত ভারতীয় সেনাবাহিনীর সাত কর্মীর মধ্যে একজন ছিলেন। কৌর লেডি শ্রী রাম কলেজ ফর উইমেন থেকে সাহিত্যে ডিগ্রি অর্জন করেছেন।

২০১৯ সালের সেপ্টেম্বর মাসে, তিনি অক্সফোর্ড বিশ্ববিদ্যালয়ের সোমারভিলে কলেজে যোগ দিয়েছিলেন এবং আধুনিক দক্ষিণ এশীয় বিষয়ে এমএসসি সম্পন্ন করেছেন।

## বিতর্ক

### ভারত-পাক শান্তি বার্তার ভিডিও
২০১৬ সালের ২৮শে এপ্রিল তারিখ ভোরে ভয়েস অফ রাম (রাম সুব্রামনিয়ান) ফেসবুকে একটি ভিডিও আপলোড করেছিল, যাতে গুরমেহর কৌর উপস্থিত ছিলেন। উক্ত ভিডিওটি ভয়েস অফ রামের ইউটিউব চ্যানেলেও আপলোড করা হয়েছিল। উক্ত ভিডিওতে ভারত ও পাকিস্তানের নেতৃত্বের ক্ষমতাকে প্রশ্নবিদ্ধ করে এবং ভারত ও পাকিস্তানের মধ্যে "শান্তির" কথা উল্লেখ করে গুরমেহার কৌর ২০১৬ সালের এপ্রিল মাসে "#প্রোফাইলফরপিস" নামে একটি প্রচারণা শুরু করেছিলেন। তিনি যুদ্ধের বিরুদ্ধে লড়াই করে নিজেকে "শান্তির সৈনিক" হিসাবে উপস্থাপন করেছিলেন।

## বই

* *স্মল অ্যাক্টস অফ ফ্রিডম* (২০১৮), পেঙ্গুইন র‍্যান্ডম হাউস 
* *দ্য ইয়ং অ্যান্ড দ্য রেস্টলেস (ভারতে যুব ও রাজনীতি)* (২০১৮), পেঙ্গুইন বুকস

## তথ্যসূত্র

## বহিঃসংযোগ

* গুরমেহার কৌর - টেড টক - আপনার কণ্ঠস্বর উত্থাপনের শক্তি এবং ঝুঁকি।

বিষয়শ্রেণী:ভারতীয় লেখিকা
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৯০-এর দশকে জন্ম
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:জলন্ধরের ব্যক্তি
বিষয়শ্রেণী:সোমারভিল কলেজ, অক্সফোর্ডের প্রাক্তন শিক্ষার্থী
তিন রঙা চন্দ্রমল্লিকা

তিন রঙা চন্দ্রমল্লিকা (বৈজ্ঞানিক নাম: Chrysanthemum carinatum, ইংরেজি নাম: Tricolor Chrysanthemum**,**tricolor daisy**) হচ্ছে **এ্যাসটারাসি*' পরিবারের *ক্রিসেনথিমাম'' গণের একটি সপুষ্পক বিরুৎ।

## বিবরণ
বহু শাখা বিশিষ্ট একবর্ষজীবী বিরুৎ। এই প্রজাতি দেড় মিটার পর্যন্ত লম্বা হয়। ফুল থোকা থোকা হয়ে ডালের আগায় ফুটে থাকে। এই প্রজাতির একটি ফুলে তিন রং থাকে।

## বিস্তৃতি
তিন রঙা চন্দ্রমল্লিকা মরক্কোতে স্থানীয়। বাংলাদেশে এই প্রজাতির আবাদ করা হয়। এছাড়াও আমেরিকা, আফ্রিকার দেশসমূহে এই প্রজাতি জন্মে।
## আরো পড়ুন
* চন্দ্রমল্লিকা
* তোরা চন্দ্রমল্লিকা 
* মালীর চন্দ্রমল্লিকা

## তথ্যসূত্র

বিষয়শ্রেণী:আমেরিকার উদ্ভিদ
বিষয়শ্রেণী:আফ্রিকার উদ্ভিদ
তোড়া চন্দ্রমল্লিকা

তোড়া চন্দ্রমল্লিকা বা তাজ চন্দ্রমল্লিকা (বৈজ্ঞানিক নাম: *Chrysanthemum coronarium* ইংরেজি নাম: **garland chrysanthemum**, **chrysanthemum greens**, **edible chrysanthemum**, **crowndaisy chrysanthemum**, **chop suey green**, **crown daisy**, and **Japanese-green**.) হচ্ছে **এ্যাসটারাসি** পরিবারের *ক্রিসেনথিমাম* গণের একটি সপুষ্পক বিরুৎ।

## বিবরণ
এই প্রজাতিটি দেখতে সোজা, ঘন ডালপালা বিশিষ্টি বহুবর্ষজীবী বীরুৎ। এদের ফুল থোকা থোকা হয়ে ডালের আগায় ফুটে। প্রতিটি ফুল একটা থেকে অন্যটা আলাদা থাকে। ডিসেম্বর থেকে ফেব্রুয়ারি মাস পর্যন্ত তোরা চন্দ্রমল্লিকার ফুল ফোটে।

## বিস্তৃতি
এই প্রজাতি মূলত ভূমধ্যসাগরীয় অঞ্চলে স্থানীয়ভাবে জন্মে। এছাড়াও পূর্ব  এশিয়া, উত্তর আমেরিকা,ইউরোপের অনেক দেশে চাষ করা হয়।

## চিত্রশালা

Chartzit24-1-09.jpg|Crown daisy flower (Israel)
Crown Daisy by Zachi Evenor - Israel 2016 IZE-15126.jpg|Crown daisies in blossom (Israel)
File:Glebionis coronarium Habitus Miguelturra.jpg|Habit
File:Glebionis coronaria.jpg|All-yellow form
File:Tần ô.jpg|As a vegetable
File:Glebionis coronarium.jpg|Field of Crown daisies
File:Crown daisy - Glebionis coronarium.jpg|Crown daisies in blossom (Israel)


## আরো পড়ুন
* চন্দ্রমল্লিকা
* তিন রঙা চন্দ্রমল্লিকা 
* মালীর চন্দ্রমল্লিকা
## তথ্যসূত্র

বিষয়শ্রেণী:এশীয় সবজি
বিষয়শ্রেণী:এশিয়ার উদ্ভিদ
বিষয়শ্রেণী:ইউরোপের উদ্ভিদ
বিষয়শ্রেণী:শাক
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:হংকং রন্ধনশৈলী
অপর্ণা জৈন

**অপর্ণা জৈন** হলেন একজন প্রশংসাপত্রপ্রাপ্ত ইন্টিগ্রাল মাস্টার কোচ, বিপণন পরামর্শক এবং লেখিকা। তিনি গত ২৩ বছর যাবত বিভিন্ন শিল্প জুড়ে তাঁর কর্মকাণ্ড করে চলছেন। তিনি ভারতের ব্যবসা উন্নয়ন থেকে মার্কেটিং পর্যন্ত সকল স্তরে কাজ করেছেন। অপর্ণা দুটি বইও রচনা করেছেন: একটি হচ্ছে *দ্য সুদ ফ্যামিলি কুকবুক* নামে একটি পারিবারিক প্রকল্প এবং অন্যটি হচ্ছে *ওউন ইট: লিডারশিপ লেসন্স ফ্রম উইমেন হু ডু*, যা ২০১৬ সালে টাটা লিট লাইভ ফেস্টিভালের "বিজনেস বুক অফ দ্য ইয়ার" বিভাগের জন্য তালিকাভুক্ত হয়েছিল।

অপর্ণা কর্মক্ষেত্রে মহিলাদের জন্য সমান অধিকারের পক্ষে এবং তিনি এই সমস্যা নিয়ে বহু প্রকাশনায় পর্যায়ক্রমিক অবদান রেখেছেন। তিনি কর্পোরেট ভারতের বরিষ্ঠ নেতাদের সাথে কাজ করে থাকেন। অপর্ণা মহিলাদের প্রশিক্ষণ দেওয়ার জন্য একটি বিশেষ কর্মসূচি পরিচালনা করেন, তিনি মহিলা উদ্যোক্তাদের তাদের ব্যবসা শুরু করতে এবং অর্থায়নের ক্ষেত্রে পরামর্শদাতা হিসেবে গুরুত্বপূর্ণ অবদান রাখেন। অপর্ণা তাঁর নিজস্ব পরামর্শক সংস্থা, জেব্রা ওয়ার্কস পরিচালনা করেন।

## প্রাথমিক জীবন এবং শিক্ষা
অপর্ণা নতুন দিল্লিতে জন্মগ্রহণ করেছেন, তবে কর্ণাটকের বেঙ্গালুরুতে তিনি তার শৈশব অতিবাহিত করেছেন। তিনি বেঙ্গালুরুর সোফিয়া উচ্চ বিদ্যালয় এবং অন্ধ্র প্রদেশের মদনাপল্লির ঋষি ভ্যালি স্কুল সহ বিভিন্ন স্কুলে পড়াশোনা করেছেন। তারপরে অপর্ণা সুইজারল্যান্ডে চলে যান, যেখানে তিনি অ্যালপিনা স্কুল অফ হোটেল ম্যানেজমেন্টে পড়াশোনা করেন এবং ১৯৯৩ সালে 'বিক্রয় ও বিপণন' এবং 'খাদ্য ও পানীয়' এই দুই বিভাগে দ্বৈত বিশেষজ্ঞতার সাথে ডিপ্লোমা অর্জন করেন। তিনি নতুন দিল্লির ওবেরয় স্কুল অফ হোটেল ম্যানেজমেন্টে আতিথেয়তায় পোস্ট-গ্রাজুয়েট প্রোগ্রাম গ্রহণের জন্য ভারতে ফিরে এসেছিলেন। অপর্ণা কানাডার ইন্টিগ্রাল কোচিং দ্বারা ইন্টিগ্রাল মাস্টার কোচ হিসাবেও শংসাপত্র প্রাপ্ত।

## পেশা
অপর্ণা বেশ কয়েকটি কোম্পানিতে কাজ করেছেন; যার মধ্যে একটি বেঙ্গালুরুর সাসকেন, যেটি পূর্বের সিলিকন ভ্যালির ইউনিমোবাইল। তারপর ইন্ডিয়া টুডে গ্রুপের হয়ে কাজ করেছেন, যেখানে তিনি বিপণন প্রধান ছিলেন। তিনি তেহলকার সাথেও কাজ করেছিলেন এবং ২০১১ ও ২০১২ সালে তাদের বার্ষিক অনুষ্ঠান থিঙ্ক ফেস্টের নির্বাহী পরিচালক ছিলেন। তিনি হার্পার কলিনস লিমিটেডের সাথে পরামর্শক হিসেবে কাজ করেছেন এবং ভারতের পেঙ্গুইন র‍্যান্ডম হাউস, পার্টরিজ-এর স্ব-প্রকাশনা বিভাগের পরামর্শক প্রধান ছিলেন।

২০১১ সালে, অপর্ণা জেব্রা ওয়ার্কস নামে একটি বুটিক ইন্টিগ্রাল লিডারশিপ কোচিংয়ের প্রতিষ্ঠা করেন। এটি একটি পরামর্শ সংস্থা প্রতিষ্ঠান, যা ইন্টিগ্রাল কোচিং পদ্ধতি ব্যবহার করে প্রয়োজনমত নেতৃত্বের শিক্ষা সরবরাহ করে থাকে। তিনি সংবাদপত্র এবং অনলাইন মিডিয়ার কর্মক্ষেত্রে মহিলাদের উপর অতিথি কলাম লেখেন। মাঝে মধ্যে তিনি পত্রিকা এবং *ব্রাউন পেপার ব্যাগ* পত্রিকার জন্য রেস্তোঁরা পর্যালোচনা নামে একটি কলাম লিখে থাকেন।

## পুরস্কার
**২০১৫-১৬**

* প্রকৃত তথ্যভিত্তিক সাহিত্য বিভাগের অধীনে 'ওউন ইট'-এর জন্য জুরি প্রশংসাপত্র
* লিঙ্গ সংবেদনশীলতা ২০১৫-১৬ সালের জন্য দক্ষিণ-এশিয়া লাডলি মিডিয়া পুরস্কার

## তথ্যসূত্র

বিষয়শ্রেণী:ভারতীয় লেখিকা
বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:নারী ব্যবসায়িক নির্বাহী
বিষয়শ্রেণী:ভারতীয় শিশুসাহিত্যিক
চট্টগ্রাম বিশ্ববিদ্যালয় কমিউটার

**চট্টগ্রাম বিশ্ববিদ্যালয় কমিউটার** (ট্রেন নাম্বার-চট্টগ্রাম বিশ্ববিদ্যালয় কমিউটার -১/২/৩/৪) বাংলাদেশ রেলওয়ে পরিচালিত একটি যাত্রীবাহী ডেমু ট্রেন। চট্টগ্রাম বিশ্ববিদ্যালয়ের শিক্ষার্থীদের যাতায়াতের সুবিধার জন্য এই রেল সেবা চালু করা হয়।

## যাত্রাপথ ও রেলপথ
চট্টগ্রাম বিশ্ববিদ্যালয় কমিউটার, চট্টগ্রাম> ষোলশহর> ফতেয়াবাদ> চট্টগ্রাম বিশ্ববিদ্যালয় মিটারগেজ রেলপথে চলাচল করে এবং যাত্রাপথে থাকা সকল স্টেশনে যাত্রাবিরতি দেয়।

## সময়সূচি
চট্টগ্রাম বিশ্ববিদ্যালয় কমিউটার ট্রেনের সময়সূচি    নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী) 
*০১ নং চট্টগ্রাম বিশ্ববিদ্যালয় কমিউটার = চট্টগ্রাম থেকে ছাড়ে সকাল ৮টা ৩০ মিনিটে, চট্টগ্রাম বিশ্ববিদ্যালয় পৌঁছায় সকাল ৯টা ৪০ মিনিটে। 
*০২ নং চট্টগ্রাম বিশ্ববিদ্যালয় কমিউটার = চট্টগ্রাম বিশ্ববিদ্যালয় থেকে ছাড়ে সকাল ১০ট ৩০ মিনিটে, চট্টগ্রাম পৌঁছায় সকাল ১১টা ৫০ মিনিটে। 
*০৩ নং চট্টগ্রাম বিশ্ববিদ্যালয় কমিউটার = চট্টগ্রাম ছাড়ে দুপুর ১টা ১০ মিনিটে, চট্টগ্রাম বিশ্ববিদ্যালয় পৌছে দুপুর ২টা ২০ মিনিটে। 
*০৪ নং চট্টগ্রাম বিশ্ববিদ্যালয় কমিউটার = চট্টগ্রাম বিশ্ববিদ্যালয় থেকে ছাড়ে বিকাল ৩টায়, চট্টগ্রাম পৌঁছায় বিকাল ৪টা ১৫ মিনিটে।

## স্টেশন তালিকা
চট্টগ্রাম বিশ্ববিদ্যালয় কমিউটার যেসকল রেলওয়ে স্টেশনে যাত্রাবিরতি দেয় নিম্নে তা উল্লেখ করা হলো:
*চট্টগ্রাম রেলওয়ে স্টেশন
*ঝাউতলা রেলওয়ে স্টেশন
*ষোলশহর জংশন রেলওয়ে স্টেশন
*চট্টগ্রাম ক্যান্টনমেন্ট রেলওয়ে স্টেশন
*চৌধুরীহাট রেলওয়ে স্টেশন
*ফতেয়াবাদ জংশন রেলওয়ে স্টেশন
*চট্টগ্রাম বিশ্ববিদ্যালয় রেলওয়ে স্টেশন।

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:চট্টগ্রাম বিশ্ববিদ্যালয়
গিনিতে কোভিড-১৯ এর বৈশ্বিক মহামারি

এই নিবন্ধটি গিনিতে ২০১৯–২০ করোনাভাইরাসের বৈশ্বিক মহামারির প্রভাবগুলি লিপিবদ্ধ করেছে এবং সমস্ত সমসাময়িক প্রধান প্রতিক্রিয়া এবং পদক্ষেপের তথ্য অন্তর্ভুক্ত নাও করতে পারে না।

## সময়রেখা
২০২০ সালের ১৩ মার্চ গিনিতে প্রথম করোনভাইরাস আক্রান্ত নিশ্চিত করা হয়েছিল। গিনিতে ইউরোপীয় ইউনিয়নের প্রতিনিধি দলের একজন কর্মীর শরীরে করোনভাইরাসটি পরীক্ষা করে পাওয়া যায়। 

## তথ্যসূত্র

## বহিঃসংযোগ

বিষয়শ্রেণী:২০২০-এ গিনি
গিনি
বিষয়শ্রেণী:আফ্রিকায় কোভিড-১৯ এর বৈশ্বিক মহামারি
বিষয়শ্রেণী:গিনিতে রোগের প্রাদুর্ভাব
প্রবাসজীবন চৌধুরী

*'প্রবাসজীবন চৌধুরী *(১৩ মার্চ ১৯১৬ - ৪ মে ১৯৬১) একজন পদার্থ বিজ্ঞান ও দর্শনের অধ্যাপক ও সৌন্দর্যতত্ত্ব বিশারদ। 

## জন্ম ও শিক্ষাজীবন

প্রবাসজীবন চৌধুরীর জন্ম পশ্চিমবঙ্গের হাওড়া জেলার সাঁতরাগাছিতে। পিতা চিকিৎসক ডাঃ এম এল চৌধুরী। ১৯৩৯ খ্রিস্টাব্দে তিনি পাটনা বিশ্ববিদ্যালয় থেকে পদার্থবিদ্যায় এম.এসসি ও কলকাতা বিশ্ববিদ্যালয় থেকে ১৯৪৩ খ্রিস্টাব্দে ইংরাজী সাহিত্যে ও ১৯৪৪ খ্রিস্টাব্দে দর্শন শাস্ত্রে কৃতিত্বের সাথে এম.এ পাশ করেন। তিনি ১৯৪৬ খ্রিস্টাব্দ হতে ১৯৫২ খ্রিস্টাব্দের মধ্যে কলকাতা বিশ্ববিদ্যালয় হতে প্রেমচাঁদ রায়চাঁদ বৃত্তি, স্যার আশুতোষ সুবর্ণপদক, গ্রিফিথ পুরস্কার, মোয়াট পদক ও ডি.ফিল উপাধি লাভ করেন।

## কর্মজীবন

১৯৪৪ খ্রিস্টাব্দে শিলংয়ের সেন্ট অ্যান্টনি কলেজে অধ্যাপনা দিয়ে কর্মজীবন শুরু করেন। পাঞ্জাবের একটি কলেজেও কিছু দিন পড়ান। পরে বিশ্বভারতী বিশ্ববিদ্যালয়ে যোগ দিয়ে পদার্থবিদ্যা, দর্শন ও ইংরাজী সাহিত্য পড়াতেন। ১৯৫৩ খ্রিস্টাব্দে কলকাতার প্রেসিডেন্সি কলেজে দর্শন বিভাগের প্রধানরূপে নিযুক্ত হন। ১৯৫৯ -৬০ খ্রিস্টাব্দে তিনি কর্নেল বিশ্ববিদ্যালয়ের 'ভিজিটিং ফেলো' এবং দক্ষিণ ক্যালিফোর্নিয়া বিশ্ববিদ্যালয়ে পরিদর্শক অধ্যাপক হিসাবে কাজ করেন। ১৯৬০ খ্রিস্টাব্দে এথেন্স শহরে অনুষ্ঠিত চতুর্থ আন্তর্জাতিক সৌন্দর্যতত্ত্ব (এসথেটিক্স) কংগ্রেসের ভাইস চেয়ারম্যান নির্বাচিত হন। কৃতবিদ্যা প্রবাসজীবন বিজ্ঞান ও দর্শনের মধ্যে একটা যোগসূত্র স্থাপনের চেষ্টা করেছিলেন। তার দর্শন, বিজ্ঞান এবং সৌন্দর্যতত্ত্ব বিষয়ক প্রবন্ধাবলী দেশবিদেশের বহু বিখ্যাত পত্র পত্রিকায় প্রকাশিত হয়েছে। ১৯৬৭ খ্রিস্টাব্দে তার রবীন্দ্রচর্চা সম্বন্ধীয় ইংরাজীতে রচিত *Tagore on Literature and Aesthetics* (*সাহিত্য ও নান্দনিকতায় ঠাকুর*) গ্রন্থটির জন্য পশ্চিমবঙ্গ বাংলা আকাদেমি , পশ্চিমবঙ্গ সরকার প্রবর্তিত রবীন্দ্র পুরস্কার প্রদান করে।

## রচনাসম্ভার

প্রবাসজীবন চৌধুরীর উল্লেখযোগ্য গ্রন্থগুলি হল -

* সৌন্দর্য দর্শন
* ঈশ্বর সন্ধানে
* জীবন মাধুরী
* Elements of Scientific Philosophy (*বৈজ্ঞানিক দর্শনের উপাদান*)
* The World As I See it's (*আমার দেখায় পৃথিবী*)
* Vedanta As a Scientific Philosophy(*বৈজ্ঞানিক দর্শন হিসাবে বৈদন্ত*)
* Science And Humanity (*বিজ্ঞান ও মানবতা*)
* The Aesthetic Attitude in Indian Aesthetics(*ভারতীয় নান্দনিকতার নান্দনিক মনোভাব*)
* Philosophy of Science (*বিজ্ঞানের দর্শন*)
* Tagore on Literature and Aesthetics (*সাহিত্য ও নান্দনিকতায় ঠাকুর*)

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:বাঙালি প্রাবন্ধিক
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক
মালীর চন্দ্রমল্লিকা

**মালীর চন্দ্রমল্লিকা** (বৈজ্ঞানিক নাম: *Chrysanthemum morifolium*  ইংরেজি নাম: **Chrysanthemum, florist's Daisy**) হচ্ছে **এ্যাসটারাসি** পরিবারের *ক্রিসেনথিমাম* গণের একটি সপুষ্পক বিরুৎ।

## বিবরণ
এই প্রজাতিটি দেখতে সোজা, ঘন ডালপালা বিশিষ্টি মাঝারি আকারের বহুবর্ষজীবী বীরুৎ। এদের ফুল থোকা থোকা হয়ে ডালের আগায় ফুটে।
ফুলের আকার বড় ও বাহারি রঙের হয়। গাছে ফুল তাজা থাকে ২০ থেকে ২৫ দিন৷

## বিস্তৃতি
চীনে স্থানীয়ভাবে জন্মে। এছাড়াও বাংলাদেশ, জাপানসহ শীতপ্রধান দেশে এই প্রজাতি ভালো জন্মে।

## চিত্রশালা

File:Indian_mum_Chrysanthemum_indicum.jpg|Botanical illustration
File:Chrysanthemum morifolium (2).JPG
File:Chrysanthemum morifolium (3).JPG
File:Chrysanthemum morifolium (4).JPG
File:Chrysanthemum morifolium cv2.jpg
File:Chrysanthemum morifolium cvs2.jpg
File:Chrysanthemum morifolium j03.jpg
File:Chrysanthemum morifolium j04.jpg
File:Chrysanthemum morifolium 08NOV.jpg
File:Chrysanthemum x morifolium.jpg
File:ChrysanthemumMorifolium4.jpg
File:菊花 20190925182858 01.jpg
File:菊花 20190925182858 03.jpg
File:菊花 20190925182858 04.jpg
File:菊花 20190925182858 06.jpg
File:菊花 20190925192310 01.jpg
File:菊花 20190925192310 03.jpg
File:菊花 20190925192310 04.jpg
File:菊花 20190925192231.jpg
File:菊花 20190929085348 01.jpg
File:菊花 20190929085348 03.jpg

File:菊花 20190929085348 04.jpg
File:菊花 20190929085348 06.jpg
File:菊花 20190929085348 07.jpg

## আরো পড়ুন
* চন্দ্রমল্লিকা
* তিন রঙা চন্দ্রমল্লিকা 
* তোরা চন্দ্রমল্লিকা
## তথ্যসূত্র

বিষয়শ্রেণী:চীনের উদ্ভিদ
বিষয়শ্রেণী:জাপানের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
শতরূপা

**শতরূপা** (), হিন্দু পুরাণ অনুসারে ব্রহ্মার কন্যা, এবং স্বয়ম্ভুব মনুর সহধর্মিণী। ব্রহ্মপুরাণ অনুসারে, শতরূপাকে ব্রহ্মা কর্তৃক সৃষ্ট প্রথম নারী হিসাবে গণ্য করা হয়।

শতরুপা শব্দের অর্থ - ব্রহ্মার কন্যা সাবিত্রী, দেবী হংসেশ্বরী, বাগ্‌দেবী; এবং বহু বর্ণে অথবা বহু রূপে বিরাজিতা

## জন্ম ও পারিবারিক জীবন
সৃষ্টির দেবতা ব্রহ্মার দেহ হতে শতরূপা ও স্বয়ম্ভুব মনুর সৃষ্টি।।  শিব পুরাণে উল্লেখ করা হয়েছে,

ভাগবত পুরাণ অনুসারে,

শতরূপা স্বয়ম্ভুব মনুকে বিয়ে করেন এবং তার পাঁচটি সন্তান ছিল — দুই পুত্র (প্রিয়ব্রত ও উত্তানপদ) এবং তিন কন্যা (আকুতি, দেবহুতি ও প্রসূতি)।

## আরও দেখুন
* স্বয়ম্ভুব মনু
* সৃষ্টিচক্র

## টীকা

## তথ্যসূত্র

বিষয়শ্রেণী:হিন্দু পৌরাণিক চরিত্র
বিষয়শ্রেণী:হিন্দুধর্ম সৃষ্টিতত্ত্ব
বিষয়শ্রেণী:হিন্দু পুরাণ
বিষয়শ্রেণী:পৌরাণিক প্রথম মানব
বেকার হোস্টেল

**বেকার হোস্টেল** ভারতের পশ্চিমবঙ্গের কলকাতায় অবস্থিত একটি সরকারি ছাত্রাবাস। ছাত্রাবাসটি ব্রিটিশ শাসনামলে ১৯১০ সালে এডওয়ার্ড নরম্যান বেকার প্রতিষ্ঠা করেন। ছাত্রাবাসটি পশ্চিমবঙ্গের রাজধানী কলকাতার ৮ স্মিথ লেনে অবস্থিত। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য আন্দোলন হয়। এর ফলে কলকাতায় বেকার হোস্টেল নির্মিত হয়।

ছাত্রাবাসটিতে বেশ কয়েকজন উল্লেখযোগ্য ব্যক্তিত্ব বসবাস করেছেন। এর মধ্যে উল্লেখযোগ্য হলেন বাংলাদেশের প্রথম রাষ্ট্রপতি শেখ মুজিবুর রহমান। তিনি ১৯৪৫-৪৬ সালে মৌলানা আজাদ কলেজের ছাত্র থাকাবস্থায় এ ছাত্রাবাসের ২৪ নম্বর কক্ষের আবাসিক ছাত্র ছিলেন। ১৯৯৮ সালে ২৩ ও ২৪ নাম্বার কক্ষকে একত্রিত করে পশ্চিমবঙ্গ সরকার শেখ মুজিবুর রহমানের সম্মানে ‘বঙ্গবন্ধু স্মৃতিকক্ষ’ তৈরি করে। ২০১১ সালের ২৩ ফেব্রুয়ারি এ কক্ষের সম্মুখে তার আবক্ষ ভাস্কর্য স্থাপন করা হয়।

## উল্লেখযোগ্য আবাসিক ছাত্র

* শেখ মুজিবুর রহমান
* তোফায়েল আহমদ
*আজিজুল হক
*খালেক নওয়াজ খান
*সৈয়দ মুর্তাজা আলী
*এম খলিলুর রহমান

## তথ্যসূত্র

বিষয়শ্রেণী:১৯১০-এ ভারতে প্রতিষ্ঠিত
বিষয়শ্রেণী:কলকাতার ভবন ও স্থাপনা
বিষয়শ্রেণী:শেখ মুজিবুর রহমান
বিষয়শ্রেণী:কলকাতার জাদুঘর
গাজীর পট

**গাজীর পট** বাংলার ঐতিহ্যবাহী এক ধরনের লোকচিত্রকলা। লোকগীতির বিষয়বস্তু পীর বড়খাঁ গাজীর উপাখ্যান যাতে গাজী পীরের বিভিন্ন ঘটনা গীতি আকারে বর্ণনা করা হয়েছে। গাজীর পট উপাখ্যান পূর্বে বৃহত্তর ঢাকা, ময়মনসিংহ, সিলেট, কুমিল্লা, নোয়াখালী, যশোর, খুলনা, রাজশাহীর গ্রামাঞ্চলে বিনোদনের অন্যতম মাধ্যম ছিল। পুরাতন গাজীর পট বর্তমানে আশুতোষ সংগ্রহশালা, শিল্পাচার্য জয়নুল লোক ও কারুশিল্প জাদুঘর, বাংলা একাডেমি সংগ্রহশালা প্রভৃতি স্থানে সংরক্ষিত রয়েছে। উপাখ্যানের মূল উপজীব্য গাজী পীরের মাহাত্ম্য ও অলৌকিক ক্ষমতা, কৌতুক মিশ্রিত হিতোপদেশ এবং মৃত্যুর ভয়।

## ঐতিহ্য
গাজীর পট বাংলাদেশে খ্রিস্টীয় সপ্তম শতকে শুরু হয়েছে বলে মনে করা হয়। ঐতিহ্যগতভাবে, লোকচিত্রকলাটি বাংলার গ্রামাঞ্চলের বাড়ির আঙ্গিনায় প্রদর্শিত হয়। চারপাশে সবাই একত্রিত হন এবং কুশীলবরা এটি প্রদর্শন করেন। একজন প্রধান কুশীলব অঙ্কিত চিত্রসমূহ একটি কাঠির মাধ্যমে নির্দেশ করেন এবং সেগুলো সুর ও গীতের মাধ্যমে বর্ণনা করেন। সহকারী কুশীলবগণ বিভিন্ন বাদ্যযন্ত্র বাজিয়ে মাধ্যমে সাহায্য করেন।

পটচিত্র সাধারণত ২৫টি প্যানেলে বিভক্ত এবং ৪'৮" x ১'১০" আকৃতির কাপড়ে অঙ্কিত থাকে। কেন্দ্রভাগের প্যানলটি ১২" x ২০'২৫" এবং কেন্দ্রের উপরে চার সারি এবং নিচে তিন সারি প্যানেল থাকে। প্যানেলগুলোর কেন্দ্রবিন্দুতে গাজী পীরের চিত্র এবং দুইপাশে মানিক পীর ও কালু পীরের চিত্র থাকে। অন্যান্য প্যানেলে বিভিন্ন ধরনের গাছ, প্রাণি এবং দেব-দেবী অঙ্কিত।

## তথ্যসূত্র

বিষয়শ্রেণী:লোকজ্ঞান
বিষয়শ্রেণী:বাংলাদেশের লোকনাট্য
বিষয়শ্রেণী:বাংলাদেশের লোকসংস্কৃতি
বিষয়শ্রেণী:বাংলাদেশের লোকসংগীত
বিষয়শ্রেণী:পশ্চিমবঙ্গের লোকসংস্কৃতি
আব্দুল হালিম (রাজনীতিবিদ)

**[[আব্দুল হালিম]]** বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য।

## জন্ম
আব্দুল হালিম যশোর জেলার কেশবপুর উপজেলায় বড়েঙ্গা গ্রামে জন্মগ্রহণ করেন।

## রাজনৈতিক জীবন
আবদুল হালিম (রাজনীতিবিদ) বাংলাদেশ আওয়ামী লীগের রাজনীতিবিদ। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র ভাবে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের মনোনয়ন নিয়ে বাংলাদেশ জামায়াতে ইসলামীর প্রার্থী মোঃ সাখাওয়াৎ হোসেনের কাছে পরাজিত হয়েছিলেন। এর পর ২০০১ সালের অষ্টম জাতীয় সংসদ নির্বাচনেও তিনি স্বতন্ত্র ভাবে প্রার্থী হয়ে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
আব্দুল হালিম (দ্ব্যর্থতা নিরসন)

**আব্দুল হালিম** নামটি নিচের ব্যক্তিবর্গকে নির্দেশ করতে পারে:

* আব্দুল হালিম - গিনেস বিশ্ব রেকর্ডকারী বাংলাদেশী।
* আব্দুল হালিম বুখারী - বাংলাদেশি দেওবন্দি ইসলামি পণ্ডিত।
* আব্দুল হালিম (রাজনীতিবিদ) -বাংলাদেশী রাজনীতিবিদ ও যশোর-৬ আসনের সাবেক সাংসদ।
* আব্দুল হালিম (ময়মনসিংহের রাজনীতিবিদ) -বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য।

## আরও দেখুন

* আবদুল হালিম (দ্ব্যর্থতা নিরসন)
শাহ হাদিউজ্জামান

**শাহ হাদিউজ্জামান** (১০ মার্চ ১৯৩৯-১৯ ফেব্রুয়ারি ২০১৭) বাংলাদেশের যশোর জেলার রাজনীতিবিদ, মুক্তিযোদ্ধা ও যশোর-৪ (বাঘারপাড়া-অভয়নগর) আসনের সাবেক সংসদ সদস্য।

## জন্ম ও প্রাথমিক জীবন
শাহ হাদিউজ্জামান ১০ মার্চ ১৯৩৯ সালে যশোর জেলার অভয়নগরের নওয়াপাড়ার পীর পরিবারে জন্মগ্রহণ করেন। তার পিতা ইরানি পীর, সাধক খাজা আব্দুল মজিদ শাহ। পিতামহ মুহাম্মদ আলী শাহ ইরানের সিস্তান প্রদেশ থেকে এসে নওয়াপাড়ায় ইসলাম ধর্ম প্রচারের লক্ষ্যে স্থায়ীভাবে বসবাস শুরু করেন। ১৯৫৭ সালে ম্যাট্রিকুলেশন পাশ করেন।

## রাজনৈতিক জীবন
শাহ হাদিউজ্জামান ১৯৫৮ সালে ছাত্র থাকাকালীন ছাত্র লীগের রাজনীতির সাথে জড়িয়ে পড়েন। ১৯৬৬ সালে পূর্ব পাকিস্তান আওয়ামী লীগের জাতীয় কাউন্সিলর, ১৯৭২ সালে যশোর জেলা আওয়ামী লীগের আহবায়ক কমিটির সাধারণ সম্পাদক, ১৯৭৩ সালে জেলা কমিটির সাধারণ সম্পাদক, ১৯৭৭-১৯৯৫ সাল পর্যন্ত যশোর জেলা কমিটির সিনিয়র সহসভাপতিসহ বিভিন্ন দায়িত্ব পালন করেন।

১৯৭০ সালে অভয়নগর-বাঘারপাড়া আসন হতে আওয়ামী লীগের মনোনীত প্রার্থী হিসেবে প্রথম প্রাদেশিক পরিষদ সদস্য নির্বাচিত গণপরিষদ সদস্য ছিলেন। ১৯৭১ সালে মুক্তিযুদ্ধে তিনি ঘোষপুরের ইয়েথ ক্যাম্পের দায়িত্ব পালন করেন। তিনি ১৯৭১ সালে মুজিবনগরের বাংলাদেশ প্রাবসী সরকারের গণপরিষদ সদস্য ছিলেন।

তিনি ১৯৭৩ সালের প্রথম জাতীয় সংসদ নির্বাচনে বিলুপ্ত যশোর-৮ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। এর পর যশোর-৪ (বাঘারপাড়া-অভয়নগর) আসনে বাংলাদেশ আওয়ামী লীগের মনোনয়ন নিয়ে ১৯৮৬ সালের তৃতীয়, ১৯৯১ সালের পঞ্চম জাতীয় নির্বাচনে ও জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হয়েছিলেন। ১৯৯৬-২০০১ সময়কালে বাংলাদেশ জাতীয় সংসদের ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।

২০০৮-২০১৬ সালে যশোর জেলা পরিষদের প্রশাসক ও ২০১৬ সালে যশোর জেলা পরিষদের চেয়ারম্যান নির্বাচিত হন। তিনি ২৪ নভেম্বর ২০১৬ সালে আওয়ামী লীগের কেন্দ্রীয় সদস্য মনোনীত হন।

২০০১ সালের অষ্টম জাতীয় নির্বাচনে তিনি পরাজিত হন।

## মৃত্যু
শাহ হাদিউজ্জামান ১৯ ফেব্রুয়ারি ২০১৭ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
কয়াধু

**কয়াধু** (সংস্কৃত ভাষা: कयाधु (স্ত্রীলিঙ্গ) ) ছিলেন মহিষাসুরের ভগিনী দানবকুল জাত জম্ভাসুরের কন্যা৷ কয়াধু কমলা বা জম্ভলিকা নামেও পরিচিতা ছিলেন৷ হিন্দু ভাগবত পুরাণ অনুসারে কয়াধুর বিবাহ হয় দক্ষকন্যা দিতি ও কশ্যপ মুনির পুত্র হিরণ্যকশিপুর সহিত৷  হিরণ্যকশিপুর ঔরসে তাঁর চারপুত্র তথা হ্লাদ, প্রহ্লাদ, সংহ্লাদ ও অনুহ্লাদ ও এক কন্যা সিংহিকা জন্মলাভ করে৷ সিংহিকা ছিলেন হিন্দু পুরাণে বহুচর্চিত নাম রাহুর মাতা৷ 

পুরাণে বর্ণিত কাহিনী অনুসারে হিরণ্যকশিপুর দীর্ঘ পরিশ্রম ও বুদ্ধির দ্বারা বিজিত রাজ্যে একসময়ে ইন্দ্র এবং তার দেব্যসেনানী আক্রমণ চালায়৷ ইন্দ্রের দলপতিত্বে তারা সাময়িকভাবে রাজ্য দখল করে লুঠতরাজ শুরু করে এবং হিরণ্যকশিপুর অন্তঃসত্ত্বা স্ত্রী কয়াধুকে অপহরণ করে ইন্দ্রপুরীতে নিয়ে যান৷ যেহেতু অন্তঃসত্ত্বা নারীর প্রতি বিরূপ আচরণ ঘোরতর পাপ তাই তারা সন্তান জন্মানো অবধি অপেক্ষা করতে থাকে ও সিদ্ধান্ত নেয় যে জাত সন্তানকে তারা হত্যা করবে৷ প্রহ্লাদ জন্ম নেওয়ার পূর্বে ইন্দ্রদেবের পরিকল্পনায় মহর্ষি নারদ হস্তক্ষেপ করেন এবং ইন্দ্রদেবকে জানান যে, গর্ভস্থ সন্তান বৈষ্ণবশ্রেষ্ঠ মহাভাগবতের রূপ তাই ইন্দ্রের সেই সন্তানকে হত্যা করা উচিৎ হবে না৷

এরপর ইন্দ্রদেব নিজের সিদ্ধান্ত আপাত স্থগিত রাখেন এবং কয়াধুকে নারদের হস্তোগত করেন৷ যতদিন না পর্যন্ত প্রহ্লাদ জন্ম নেয় এবং হিরণ্যকশিপু কয়াধুকে রাজগৃহে ফেরৎ নিয়ে যান ততদিন অবধি তিনি নারদের আশ্রমেই থাকেন৷ আশ্রমে নারদ গর্ভস্থ মাকে ধীশক্তির শিক্ষা দেন৷ বলা হয় গর্ভস্থ মায়ের আচরণের ওপর সন্তানের প্রকৃতি নির্ভর করে, তাই মায়ের শিক্ষা থেকে গর্ভস্থ শিশুও সেই শিক্ষালাভ করে৷ এর ফল স্বরূপ সদ্যোজাত শিশু প্রহ্লাদের গর্ভস্থ অবস্থায় আহরিত জ্ঞানের কারণে পরবর্তীকালে রক্ষকুল বিদ্যালয়ে শেখানো লোভ লিপ্সা ও জাগতিক অসচ্চরিত্রতার শিক্ষা তার ওপর কোনোরূপ প্রভাব বিস্তার করতে পারেনি৷ এরকারণে স্বধর্মচ্যুত পুত্রের প্রতি পিতা হিরণ্যকশিপু মুখ ফিরিয়ে নেন৷ আক্রোশের বশে হিরণ্যকশিপু তার পুত্র প্রহ্লাদকে বিভিন্নভাবে মেরে ফেলার চেষ্টা করলে প্রতিবারই বিষ্ণু তাকে রক্ষা করেন৷ অন্তিমে তিনিই নৃসিংহ অবতার গ্রহণ করেন ও দানবরাজকে হিংস্রনখর দ্বারা তারই রাজবাড়ীর চৌকাঠে হত্যা করেন৷ 

## তথ্যসূত্র

বিষয়শ্রেণী:হিন্দু পুরাণ
আব্দুল কাদের (রাজনীতিবিদ)

**আব্দুল কাদের মুন্সী** বাংলাদেশের যশোর জেলার রাজনীতিবিদ, আইনজীবী ও যশোর-৬ আসনের সাবেক সংসদ সদস্য।

## জন্ম
আব্দুল কাদের যশোর জেলার কেশবপুর উপজেলায় জন্মগ্রহণ করেন।

## রাজনৈতিক জীবন
আব্দুল কাদের একজন আইনজীবী। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:যশোর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
শাহজাহান রিজেন্সি

***শাহজাহান রিজেন্সি*** আধুনিক কালের বাংলা সাহিত্যের জনপ্রিয় ঔপন্যাসিক মণিশংকর মুখোপাধ্যায়ের রচনা করা চৌরঙ্গী উপন্যাসটির উপর কল্পিত একটি ২০১৯ সালের ভারতীয় বাংলা চলচ্চিত্র। চলচ্চিত্রটি বাংলা চলচ্চিত্রের স্বনামধন্য পরিচালক সৃজিত মুখোপাধ্যায় দ্বারা পরিচালিত ও প্রযোজনায় ছিল এসভিএফ।
এই ছবিতে বিভিন্ন চরিত্রে অভিনয় করেছেন আবীর চট্টোপাধ্যায়, বাংলা সিনেমার প্রবীণ অভিনেতা অঞ্জন দত্ত, বাংলা চলচ্চিত্রের অন্যতম জনপ্রিয় অভিনেত্রী ঋতুপর্ণা সেনগুপ্ত, প্রতিভাশালী অভিনেতা পরমব্রত চট্টোপাধ্যায়, প্রয়াত অভিনেতা সন্তু মুখোপাধ্যায়ের কন্যা সুপ্রতিষ্ঠিত নায়িকা, স্বস্তিকা মুখোপাধ্যায় এবং অন্যান্যরা।

## কাহিনী সারাংশ
চলচ্চিত্রটি সৃজিত মুখোপাধ্যায়ের পরিচালনায় জনপ্রিয় বাংলা উপন্যাস *[[চৌরঙ্গী (উপন্যাস)|চৌরঙ্গীর]]* উপর ভিত্তি করে নির্মিত। শাহজাহান রিজেন্সিই এই উপন্যাসের উপর ভিত্তি করে তৈরিকৃত একমাত্র চলচ্চিত্র নয়। অতীতেও, *পিনাকি ভূষণ মুখোপাধ্যায়* পরিচালিত, বাংলা চলচ্চিত্র জগতের মহানায়ক উত্তম কুমার ও সুপ্রিয়া দেবী অভিনীত ১৯৬৮ সালে মুক্তিপ্রাপ্ত চলচ্চিত্র চৌরঙ্গী মণিশংকর মুখোপাধ্যায়েরই লেখা উপন্যাস থেকে অনুপ্রাণিত হয়ে তৈরী হয়।

## অভিনয়ে

* শাহজাহান রিজেন্সীর মালিক, মকরন্দ পালের চরিত্রে অঞ্জন দত্ত
* অর্ণব সরকারের মাতৃ শ্রীমতি সরকারের চরিত্রে মমতাশঙ্কর 
* গায়েত্রী দেবীর চরিত্রে অভিনয় করেছেন ঋতুপর্ণা সেনগুপ্ত
* বরুণের চরিত্রে অভিনয় করেছেন রুদ্রনীল ঘোষ
* সমীরণ বসুর চরিত্রে অভিনয় করেছেন আবীর চট্টোপাধ্যায়
* রুদ্রর চরিত্রে পরমব্রত চট্টোপাধ্যায় 
* অর্ণব সরকারের চরিত্রে অনির্বাণ ভট্টাচার্য
* কমলিনী গুহর চরিত্রে স্বস্তিকা মুখোপাধ্যায়
* পূজার চরিত্রে ঊষসী চক্রবর্তী
* বিমানবালা সুপ্রিতার চরিত্রে অভিনয় করেছেন ঋত্বিকা সেন
* ধনী ব্যবসায়ী অগ্রবালের চরিত্রে অভিনয় করেছেন বাবুল সুপ্রিয়
* ধেনো চ্যাটার্জীর চরিত্রে কাঞ্চন মল্লিক
* শ্রীযুক্তা পাল নামক মহিলার চরিত্রে অভিনয় করেছেন পল্লবী চ্যাটার্জী
* নিত্যহরীর চরিত্রে সুজয় প্রসাদ চ্যাটার্জী

## মুক্তি
চলচ্চিত্রের অফিশিয়াল ট্রেলারটি ২০শে ডিসেম্বর ২০১৮ নাগাদ এসভিএফ তাদের ইউটিউব চ্যানেল মারফৎ বিশ্বব্যাপী রিলিজ করে।

## সঙ্গীত

অনুপম রায়, দিপংশু আচার্য এবং রিতম সেনের গানের কথায় এই সাউন্ডট্র্যাকটিতে সুর দেন অনুপম রায় ও প্রসেন।

## তথ্যসূত্র

## বহিঃসংযোগ
* 

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:সৃজিত মুখোপাধ্যায় পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র